lflage/wiki-talks huggingface dataset:
Քննարկում:X Window System

message: Այս հոդվածի անվան թարգմանության համար առաջարկում եմ «Էքս պատուհանի համակարգ» կամ «Էքս պատուհանային համակարգ» տարբերակները: Ո՞րն եք ավելի հարմար գտնում: Chaojoker 10:01, 23 Դեկտեմբերի 2009 (UTC)

message: Ողջու՜յն, Chaojoker, շնորհակալություն Ձեր մեկնաբանությունների համար։
"Լինուքսը զրոյից" էջը գոյություն ունի և այն հղվում է "Linux from Scratch" էջի վրա։ Այս դեպքում այս էջը օգտագործողին հասանելի է երկակի՝ և՛ անգլերեն, և՛ հայերեն լեզուներով փնտրելիս։ Եթե դրա կարիքը չկա կարող ենք թողնել միայն հայերեն տարբերակը, բայց այս դեպքում անգլերեն տարբերակով էջը կմնա չօգտագործված։
 
Buffer overflow protection հոդվածի վերանվանումը հայերեն շատ լավ միտք է։ 
"X Window System"-ը կարելի է թարգմանել որպես "X պատուհանային համակարգ"՝ թողնելով X-ը անգլերեն, որովհետև այն բնորոշում է ծրագրակազմը՝ X11, որը հանդիսանում է ընդունված տերմին և նրա թարգմանությունը կարող է շփոթմունք առաջացնել։
Instigate cjsc (Narine) 13:51, 23 Դեկտեմբերի 2009 (UTC)
thread_title:  Հոդվածների վերնագրեր
Քննարկում:Ձեռնարկություն

message: Ձեռնարկություն անգլերեն enterprise բառն է, իսկ company, որը նշված է էջի լեզվային հղումներում, հայերեն «ընկերություն» բառն է: Ըստ երևույթի, սխալը ծագում է ռուս-անգլերեն լեզվային հղումներից, քանի որ այնտեղ ճիշտ հղում չի տրվել: Ըստ Գուգլի թարգմանիչի, enterprise предприятие է թարգմնավում, իսկ company компания, фирма: Այս հոդվածը ո՞ր մեկի մասին է: Chaojoker 19:55, 26 Դեկտեմբերի 2009 (UTC)
replies: text: Կոմպանիայի:--Էլէգանթ'ս 20:29, 26 Դեկտեմբերի 2009 (UTC)
thread_title: Untitled
Քննարկում:Սև խոռոչ

message: Ողջույն, ոչ մի աղբյուր ձեռքիս տակ չկա, այս պահին, բայց կարծում եմ գիտական անվանումը սև խոռոչ է, և ոչ սև անցք։ Նաև Գուգլը սև խոռոչի վրա ավելի շատ (556) ու ավելի վստահելի/կապված(related) արդյունքներ է բերում, քան սև անցքի (318) դեպքում։ Կաշխատեմ դա ճշտել մասնագետից, բայց եթե ինչ որ մեկը ձեռքի տակ ունի Հայկական Հանրագիտարանը, այնտեղ էլ պետք է որ լինի նման հոդված։--Ալեքսեյ a.k.a. Xelgen քննարկում 14։25, 4 Հունվարի 2010 (UTC)
replies: text: Հանրագիտարան ձեռքիս տակ չունեմ, բայց Բյուրականի աստղադիտարանում միշտ «սև խոռոչ» էին ասում։ -Սահակ 15:20, 4 Հունվարի 2010 (UTC)
replies: text: :Ըստ հանրագիտարանի խոռոչ է, այն էլ հոգնակի թվով՝ «Սև խոռոչներ»։ --beko 18:05, 4 Հունվարի 2010 (UTC)
replies: text: ::Ողջույն, շնորհակալություն նկատելու և ուղղումների համար: Սև անցք անվանումնը ուղղակի ընտրվել էր Գուգլում առանց " փնտրելիս ավելի տարածված լինելուց (3510 սև անցքի և 1170 սև խոռոչի համար), և առցանց բառարանից օգտվելով: Սակայն լրիվ համաձայն եմ օգտվել գիտական շրջաններում ավելի տարածված տարբերակից նրան անվանելու համար: Բայց չեմ կարծում եթե «սև անցք» տարբերակն էլ բավական տարածում ունի, անհրաժեշտ է ջնջել նրա վերահղումը հոդվածին: Chaojoker 20:45, 5 Հունվարի 2010 (UTC)
thread_title:  Սև խոռոչ/սև անցք 

message: Добрый день. Желательно создать шаблоны, аналогичные шаблонам "Книга" и "Статья" из русской, если их нет, так как в сносках красные шаблоны. --Artificial123 (քննարկում) 20:38, 14 Մարտի 2017 (UTC)
thread_title:  Կաղապարներ
Քննարկում:Սիսիան

message: Սիսիանի պատմության մասին պատմող մասը, պատճենված է կառավաության այս որոշումից։ Այն չեմ հեռացնում/պիտակում քանի որ, որքան գիտեմ, կառավարության որոշումները ՀԻ առարկա չեն, իսկ այդ նյութը որոշման մի մաս է կազմում։ Սակայն վիկիֆիակցում չի խանգառի իհարկե։--Ալեքսեյ a.k.a. Xelgen քննարկում 03:26, 19 Հունվարի 2010 (UTC)
thread_title:  Նյութի մասնակի պատճենում
Քննարկում:Մշակիչ

message: Այս հոդվածից հեռացվել են հետևյալ երկու հղումները՝ մեքենայական հրահանգներ և միկրոպրոցեսորներ, քանի որ համապատասխան էջերը գոյություն չունեն։ Instigate cjsc (Narine) 11:04, 19 Հունվարի 2010 (UTC)

message: Այս հոդվածը կարելի է անվանել «մշակիչ» կամ «Կենտրոնական մշակիչ հանգույց»: Ո՞րն եք ավելի հարմար գտնում: Chaojoker 16:06, 16 Փետրվարի 2010 (UTC)
thread_title:  Հոդվածի վերնագիրը
Քննարկում:Փավստոս Բուզանդ

message: Ուղղագրություն. պետք է լինի Փավստոս Բուզանդ։ 
Չգիտես ինչու վերնագիրը խմբագրման (տեղափոխման) չի ենթարկվում։ Wolf 17։16, 23 Հունվարի 2010 (UTC)
thread_title: Untitled

message: Պետք է լինի Փավստոս «Բյուզանդ» կամ «Բյուզանդացի»` ինչպես գրաբարում է։ Բյուզանդին «Բուզանդ» է դարձրել Ստեփան Մալխասյանցը ի հիմնավորումն իր վարկածի, որ Փավստոսը Բյուզանդացի չէր, այլ գոյություն են ունեցել ինչ–որ «Բուզանդարան պատմություններ», իսկ հեղինակն էլ «բուզանդ»` զրույցների մեկնող, պարսկերեն արմատով բառն է որպես իր «աշուղական» կոչում վերցրել։  --Rob (talk) 11։38, 25 Ապրիլի 2012 (UTC)
thread_title:  «Բյուզանդ» և միմիայն «Բյուզանդ» 

message: Կրկնում եմ, գրաբարում Փավստոսի երկրորդ անումը Բյուզանդ է և միմիայն «Բյուզանդ»։ «Բուզանդ» է նրան վերանվանել Ստ. Մալխասյանցը... --Rob (քննարկում) 19։12, 20 Փետրվարի 2014 (UTC)
thread_title:  Բյուզանդ
Քննարկում:Արժանապատվություն

message: Կարծում եմ այս հոդվածը պետք է միացնել Մարդ հոդվածի հետ։ --Էլէգանթ'ս 19։21, 23 Հունվարի 2010 (UTC)

message: Հավանաբար ինչ-որ սխալ կա՝ նույն լեզվով տարբեր հոդվածների հղում է տալիս։ Օրինակ գերմաներեն  :de:Würde և  :de:Menschenwürde։ --beko 16։42, 26 Հունվարի 2010 (UTC)
thread_title:  լեզվային հղումներ
Քննարկում:Ա. Սպենդիարյանի անվան օպերայի և բալետի ազգային ակադեմիական թատրոն

message: Կարելի է հանրագիտարան copy-paste անել  Թատրոնի պաշտոնական կայքից վերցված տեղեկությունները` http://www.opera.am/ , թե՞ դա արգելվում է Wiki-ի կանոններով:--Rob 19:41, 28 Հունվարի 2010 (UTC)
replies: text: Պատճենած հոդվածները հեռացվում են։ Ashot Gabrielyan 19:20, 28 Հունվարի 2010 (UTC)
Բայց տեղեկատվությունը պաշտոնական կայքի'ց է --Rob 19:41, 28 Հունվարի 2010 (UTC)

text: Այստեղ հարցը պաշտոնական, կամ ոչ պաշտոնկաան լինելու մեջ չէ։ Պաշտոնական կայքում տեղադրված նյութերը, և նույն նույն այդ պատմությունը, նույնպես հեղինակային իրավունքի առարկա է հանդիսանում։ Իսկ այստեղ տեղադրվում են միայն ազատ լիցենզավորված նյութեր (որոնց կարելի է տարածել, ձևափոխել, ցանկացած այլ ձևով օգտագործել այդ թվում օրինակ տպել և վաճառել, առանց ներդրողներին հարցնելու)։ Ցանկցած այլ տեղում եթե չկա նշում, որ նյութը համապտասխան ազատ լիցենզինաերի տակ են տեղադրված (կամ էլ ավելի ազատ), ապա այստեղ այն հանարվոր չի տեղադրել։ Նաև ՀԻ առարկա չեն, այն գործերը որոնք հրատարկավել են մինչև 23 թվականը (առնվազն ԱՄՆ–ում, որտեղ տեղադրված են ՎՓ–ի հիմնական սեռվները, ՀՀ մասին կասկածում եմ) կամ հեղինակի մահվանից անցել է 70 տարի (այն հեղինակները որոնց մահացել են մինչև 1939 թվականը, եթե այս պահի մասին խոսանք)։ Մնացած բոլոր դեպքերը, բացառված են (բոլոր իրավաժառանգորդների գրավոր թույլտվությունը, կամ պատկերներ որոնք չեն կարող ազատ լինել)։ Կա այլ բան, փաստերը, փաստացի տեղեկությունները ՀԻ առարկա չեն, այսպիսով կարելի է հանգիստ «հիմնվել» տեղեկությունների վրա։ Կարդալ, քաղել հիմնական փաստերը և շարադրել, քոփի–փեյստից մեկ է ցանկալի է խուսափել, քանի որ չվերամշակելու և օրիգինալ ձևակերպումներ թողնելու գայթաղկությունը մեծ է լինում։--Ալեքսեյ a.k.a. Xelgen քննարկում 23:39, 28 Հունվարի 2010 (UTC)
Շնորհակալություն մանրամասն պարզաբանման համար: --Rob 06:41, 29 Հունվարի 2010 (UTC)

message: Ա. Սպենդիարյանի անվան օպերայի և բալետի ազգային ակադեմիական թատրոն, այստեղ Ա.-ն Ալեքսանդր չվերանվանենք;--  Գարիկ 13:31, 30 Սեպտեմբերի 2015 (UTC)
thread_title:  Հարց
Կաղապարի քննարկում:Տեղեկաքարտ Համաշխարհային ժառանգության օբյեկտ

message: Առաջարկում եմ «միացում»-ը փոխել «ընդգրկում» կամ «հաշվառում» բառերից մեկով։ Չէ որ խոսքը Համաշխարհային ժառանգության օբյեկտների ցանկում ընդգրկվելու կամ հաշվառվելու մասին է։ Իսկ միացումը մի տեսակ ճիշտ չէ այս դարձվածքում, պարզապես մեխանիկական թարգմանություն է։--beko 19։05, 3 Մարտի 2010 (UTC)
replies: text: Ընդգրկում:--Պանդուխտ 08:39, 1 Հունիսի 2010 (UTC)
thread_title:  Միացում → ընդգրկում
Քննարկում:Միջփակեղային համախտանիշ

message: Ինչպես կարող եմ միևնույն հղումը տարբեր տողերում նշել, որպեսզի համարակալումը չփոխվի (չդիտվի որպես այլ հղում)։ Գրիգոր Ստամբոլցյան--Stamboltsyan 19։00, 23 Փետրվարի 2010 (UTC)
replies: text: Հարկավոր է անուն տալ հղմանը, այսպես՝
*Առաջին անգամ՝ Հղումը 
*Հաջորդ անգամ՝ 
Այսպիսով համարը նույնը կլինի։--beko 19։17, 23 Փետրվարի 2010 (UTC)
replies: text: :Անչափ շնորհակալ եմ օգնության համար Grigor Stamboltsyan--Stamboltsyan 21:13, 23 Փետրվարի 2010 (UTC)
thread_title: Միջտողային հղումների վերաբերյալ

message: Ես հղումներ տալու համար օրինակ եմ վերցնում անգլերեն Վիքի-ում գրված հոդվածները, և այնտեղ հնարավորություն կա ցանկացած բժշկական հոդված վերահղել pubmed իր համարով, սակայն երբ նույն բանը փորձում եմ անել հայերենում այն չի երևում, ինչպես օրինակ այս էջի 20-րդ հղումը։ Անգլերեն էջերից համեմատության համար կարելի է վերցնել օրինակ http://en.wikipedia.org/wiki/Acute_myeloid_leukemia, այդ էջի առաջին իսկ հղումը ցույց կտա եղած տարբերությունը։ խնդրում եմ արձագանքել։ 
replies: text: Մեր մոտ աղբյուրների քաղվածքի/ցիտման կաղապարները բավականին երկար ժամանակ չէին թարմացվել։ Հիմա թարմացրեցի, և PMID–ները պետք է նորմալ երևան, մի քանի այլ բիբլիոգրաֆիկ աղբյուրների հետ միասին։ Սակայն հիմա նոր խնդիր առաջացավ՝ url–ը երկու անգամ է տալիս, վաղը կփորձեմ գլուծ հանել ինչն է պատճառը և ուղղել դա։ --Ալեքսեյ a.k.a. Xelgen քննարկում 01:09, 3 Մարտի 2010 (UTC)
replies: text: :Շնորհակալ եմ պատասխանի համար Grigor Stamboltsyan--Stamboltsyan 01:41, 3 Մարտի 2010 (UTC)
thread_title: Այլ հարց Հղումների վերաբերյալ
Քննարկում:Մաչու Պիկչու

message: Ավելի ճիշտ չ՞ի լինի գրել Մաչու Պիքչու կամ Մաչու Պիկչու: Grigor Stamboltsyan--Stamboltsyan 20:15, 24 Փետրվարի 2010 (UTC)
Համացանցում միակ հայերեն տարբերակը, որ կարողացա գտնել, Մաչու Պիչու տարբերակն էր: Ըստ անգլերեն Վիքիի հոդվածի հնչյունաբանական միջազգային այբուբենի, սկզբնական լեզվում «Մաչու Փիխչու» է հնչում: Որևէ՞ այլ/ավելի հեղինակային աղբյուրներ կան անվան տառադարձման համար: Chaojoker 20:23, 24 Փետրվարի 2010 (UTC)
replies: text: Ես ավելի հեղինակային որևէ աղբյուր չեմ կարող ներկայացնել սակայն իմ փնտրման արդյունքում հայտնաբերեցի և՜ Մաչու Պիչու և՜ Մաչու Պիկչու տարբերակները, ներկայացնեմ երկրորդ տարբերակի մի քանի հղումներ լրատվական աղբյուրներից: http://www.tert.am/am/news/2008/06/06/macupicchu/, http://ar.newsarmenia.ru/world1/20070711/41705486.html, http://www.slaq.am/am/news/5618.htm, http://www.armtown.com/news/am/has/20070725/174958669/ և այլն: Տարբերակներից որն էլ ընտրվի մյուս տարբերակի վերահղում կպահանջվի ամեն դեպքում: Grigor Stamboltsyan--Stamboltsyan 20:53, 24 Փետրվարի 2010 (UTC)
thread_title: Անվանափոխության առաջարկ
Քննարկում:Սմբատ Շահազիզ

message: Մասնակիցներ, ինչ–որ մեկը կարո՞ղ է ստուգել, արդյոք այս ներդրում ՀՍՀ–ից է վերցված։ --Ալեքսեյ a.k.a. Xelgen քննարկում 12։21, 28 Փետրվարի 2010 (UTC)
replies: text: :Այո, այս՝ «Սմբատ Տեր-Սիմոնի Շահազիզ (5.9.1840 Աշտարակ – 24.12. 1907 Մոսկվա , թաղված է հայոց գերեզմանատանը ), հայ բանաստեղծ , մանկավարժ , հրապարակախոս , հայ նոր պոեզիայի հիմնադիրներից :» տողերը ՀՍՀ-ից են։--beko 19:01, 28 Փետրվարի 2010 (UTC)
replies: text: ::Մերսի, իսկ այդ տողերի շարունակությու՞նը: Chaojoker 19:14, 28 Փետրվարի 2010 (UTC)
replies: text: :::Դա չէի ստուգել, շարունակությունն էլ է այդտեղից։--beko 19:17, 28 Փետրվարի 2010 (UTC)
replies: text: ::::Մերսիներ, Chaojoker 19:20, 28 Փետրվարի 2010 (UTC)
thread_title:  Հեղինակային իրավունքի խախտո՞ւմ
Քննարկում:Սահակ Ա Պարթև

message: Որտե՞ղ կարելի է գտնել Սահակ Պարթևի մասին վստահելի տեղեկություններ։ «Քրիստոնյա հայաստան» հանրագիտրաանում ծննդյան տարեթիվն է 348 թվականը, մեր մոտ 358, անգլերեն տարբերակում 338։ Հասկանում եմ, որ հին ժամանակներում  տարեթվերը հաճախ ոչ հստակ են, բայց չեմ կարծում որ 4-րդ դարում Սակահ Պարթի նման անձնավորության ծննդյան տարեթվերը 20 տարվա տարբերություն կարող են ունենալ։  Նույն պատկեր է մահվան, կաթողիկոս լինելուտարեթվերի, ծննդավաիր հետ կապված։ Որևէ աղբյուր կարո՞ղ եք խորհուրդ տալ։--Ալեքսեյ a.k.a. Xelgen քննարկում 00:07, 10 Մարտի 2010 (UTC)
thread_title:  Ծննդյան և մահվան տարեթվերը 

message: Սահակ Պարթեւի ազգությունը «պարթեւ» գրելը անհեթեթություն է։ Դա նույնն է, ինչ, օրինակ, ռուսական վերջին թագավորների ազգությունը գրել «գերմանացի»
thread_title: Նոր քննարկում
Քննարկում:Իզմիր

message: Բոլոր մեծ ՎՓ-ներում նայելով չհանդիպեցի Սիեթլ և Իզմիր քաղաքների որևէ համագործակցություն, այդ իսկ պատճառով ջնջել եմ, եթե սխալվում եմ՝ուղղեք։ Գրիգոր Ստամբոլցյան--Stamboltsyan 01։27, 11 Մարտի 2010 (UTC)

message: Քաղաքի ներկայիս անունը 1922-23 թվականներից Իզմիր է։ Նխկինում է եղել Զմյուռնիա կամ Սմիռնա, բայց դա ուրիշ հոդվածի նյութ է։ Կարծում եմ հարկավոր է վերանվանել։ Կա նաև Սմիռնայի մեծ հրդեհ հոդվածը, որը վերաբերվում է փաստացի քրիստոնեական Զմյուռնիայի կործանմանը։--Bekoքննարկում 11։11, 1 Հունվարի 2012 (UTC)
thread_title:  Անունը
Կաղապարի քննարկում:Տեղեկաքարտ Ճակատամարտ

message: Տարբերությունը ի՞նչ է այս երկու կաղապարների միջև։ Կարող է սխալվում եմ բայց ըստ ինծի, երկուքն էլ թարգմանումներ են անգլերենի Infobox:Military Conflict կաղապարի։ Արդեո՞ք այս կաղապարը միայն փոքր ընդհարումների համար է և Ռազմական հակամարտություն կաղապարը պատերազմների համար։ Շնորհակալություն։ - Ֆետայի 22:52, 12 Մարտի 2010 (UTC)
replies: text: Ռազմական հակամարտություն կաղապարը պատերազմների համար է, օրինակ՝ II Համաշխարհային, իսկ տվյալը ճակատամարտի, օրինակ՝ Սարդարապատի: Թարգմանված են ռուսերենից:--Պանդուխտ 13:26, 13 Մարտի 2010 (UTC)
thread_title:  Տեղեկաքարտ Ճակատամարտ և [[կաղապար:Տեղեկաքարտ Ռազմական հակամարտություն|Տեղեկաքարտ Ռազմական հակամարտություն]] 

message: Որքան հասկանում եմ, կաղապարում կա միայն «Ուժեր» կետը, որտեղ հնարավոր է ավելացնել ստորաբաժանումները ու զինվորների քանակը։
Կարծում եմ պետք է ավելացնել մի կետ «Քանակը» կամ «Կազմը», որ նշվի կենդանի ուժի քանակը նույնպես։ Սարդարապատի հերոսամարտում նշել եմ ստորաբաժանումների կազմը ամբողջությամբ՝ ճշտված ու ստուգված վերջապես։ Բայց կա նաև քանակը մարդկանց ընդհանուր, այս դեպքում մասնավորապես երկու կետով՝ մինչև մայիսի 23-ը, ու մայիսի 23-ից հետո, երբ կազմի մի մասը ուղարկվեց Ապարան։ Ի՞նչ կասեք։ Ինչպես ե՞ն փոխում։ Ես կաղապար չեմ խմբագրել երբեք։ 517design (քննարկում) 07:18, 4 Մայիսի 2018 (UTC)
replies: text: Ողջույն 517design։ Ուժեր տողը նախատեսված է քամակ ցուցադրելու համար։ Ընդանուր քանակ, ոչ թե օր օրի։ Ոչ էլ բոլոր ստորաբաժանումների ցանկի։ Արդյոք արժ՞ի ունենալ արագձին տողեր օր1/օր2/օր3... և այլն և արժ՞ի ունենալ ստորաբաժանպւմներ ցուցադտելու տող։ Իմ կարծիքով ոչ։ Տեղեկաքարտը տալիս է ճակատամարտի ամփոփիչ տեղեկություններ՝ այսքան մարդ է մասնակցել, այս կողմեր են մասնակցել, + թվերով տվյալներ։ Օր օրի փոփոխություններ երևի ավելի հարմար է տալ հոդվածի գլուխներում (== Մայիսի 21 ==, == Մայիսի 22 == և այլն), կամ ավելի հարմար նաև աղյուսակում։ Նույնը վերաբերվում է մասնակիցների կազմին։ Մենք ունենք ճակատամարտեր, որոնք տևել են շատ երկար և  ուղերի քամակը փոփոխվել է օր օրի։ Մենք ունենք ճակատամարտեր, որտեղ մասնակցել է տասնյակ և հարյուրավոր ստորաբաժանումներ։ Չեմ կարծում որ նման մանրամասն տեղեկությունների տեղը հոդվածում տեղեկաքարտն է։ - Kareyac (քննարկում) 09:34, 4 Մայիսի 2018 (UTC)
thread_title:  Ուժեր / Ստորաբաժանումներ / Քանակը
Քննարկում:Մոսկվայի մետրոյի պայթյուններ (2010)

message: Ի՞նչ եք կարծում փոխենք այս հոդվածի անունը «Մոսկվայի մետրոյի պայթյուններ (2010)»-ի անգլերեն Վիքու նման։ Ավելի համառոտ է որը կօգնի կարդացողների որոնումը այս հոդվածին համար։ Նաև չեզոքության հարց կա «ահաբեկիչ» բառին հետ հանրագիտարաններում, որքան որ ես համաձայն եմ որ սա ահաբեկչություն է։ - Ֆետայի 20:30, 30 Մարտի 2010 (UTC)
thread_title:  Հոդվածի անուն
Վիքիպեդիայի քննարկում:Հարցեր

message: Այս կատեգորիայում չի կարելի նման հարցեր գրել։ Քանի որ սա "Վիքիփեդիա։ Հարցեր" հոդված է այստեղ կարող են լինել միայն Վիքիփեդիայի մասին հարցեր ու պատասխաններ։ 
Նմանատեսակ հարցերի համար հենց Գլխավոր էջի վրա մի նոր պատուհան բացեք ու ձևավորեք այնպես որ ցանկացած մտնող տեսնի ու արձագանքի։ Հիմա այս հարցերը այստեղ ինչքան ժամանակ են մնացել ու բոլորի աչքից հեռու բորբոսնել։--87.241.164.147 00:16, 31 Մարտի 2010 (UTC) Ես ջնջել եմ իմ գրածը --Lilit Gabyan 06:44, 7 Ապրիլի 2010 (UTC)

message: Հարգելի Վիքիգործընկերներ ցանկանում եմ հոդված տեղադրել, սակայն դժվարանում եմ: Կարող եք ինձ ասել, թե որն է խնդիրը: 
replies: text: ինչի մասին կամ ինչ հոդված եք ուզում ստեղծել, այդպես գրեք, թե չէ Ձեր հարցը պարզ չի (հարցից այնպես է հասկացվում որ Դուք դժվարանում եք ու ուզում եք իմանալ դժվարության պատճառը): ERJANIK քննարկում: 11:13, 27 Նոյեմբերի 2013 (UTC)

text: Գուցե սա ձեզ օգնի․ Օգնություն:Դասընթաց։ -- 13:09, 27 Նոյեմբերի 2013 (UTC)
thread_title:  Հարց 

message: Իմ ստեղծած էջը փորձում եմ վիզուալ խմբագրիչով խմբագրել, բայց չի լինում: Ուղղակի չի թողնում խմբագրել: --Wizard Arm (քննարկում) 08:54, 26 Մայիսի 2015 (UTC)
== Հարց ==
Ստեղծել և թարգմանել եմ բազմաթիվ հոդվածներ, սակայն չեմ կարողանում լուսանկարներ տեղադրել: Խնդրում եմ օգնեք փոխելու իմ ստեղծած «Մուկեշ» հոդվածի լուսանկարը, քանի որ այն Մուկեշը չէ: Մուկեշի լուսանկարը առկա է հոդվածի անգլերեն և ռուսերեն տարբերակներում, իսկ այս լուսանկարը չգիտեմ ով է տեղադրել: Կարող եք օգնել...--Որոտ (քննարկում) 21:50, 26 Օգոստոսի 2016 (UTC)
== Ընկերության պատմության ավելացում Wikipedia-ում ==
Ողջույն, ես ցանկանում եմ ավելացնել ընկերության պատմության էջ։ Տեքստում նկարի ավելացման դաշտը հնարավորություն չի տալիս բեռնել լոգոտիպ։ Ինչպե՞ս ավելացնել ընկերության լոգոտիպ։ OVIO.arm (քննարկում) 20:35, 30 Մայիսի 2024 (UTC)
thread_title:  Վիզուալ խմբագրիչի հետ խնդիր կա 

message: Ստեղծել և թարգմանել եմ բազմաթիվ հոդվածներ, սակայն չեմ կարողանում լուսանկարներ տեղադրել: Խնդրում եմ օգնեք փոխելու իմ ստեղծած «Մուկեշ» հոդվածի լուսանկարը, քանի որ այն Մուկեշը չէ: Մուկեշի լուսանկարը առկա է հոդվածի անգլերեն և ռուսերեն տարբերակներում, իսկ այս լուսանկարը չգիտեմ ով է տեղադրել: Կարող եք օգնել...--Որոտ (քննարկում) 21:50, 26 Օգոստոսի 2016 (UTC)
thread_title:  Հարց 

message: Ողջույն, ես ցանկանում եմ ավելացնել ընկերության պատմության էջ։ Տեքստում նկարի ավելացման դաշտը հնարավորություն չի տալիս բեռնել լոգոտիպ։ Ինչպե՞ս ավելացնել ընկերության լոգոտիպ։ OVIO.arm (քննարկում) 20:35, 30 Մայիսի 2024 (UTC)
thread_title:  Ընկերության պատմության ավելացում Wikipedia-ում
Քննարկում:Նկարելուկ

message: Գերազանց հոդված է, ուղղակի խոսք չունեմ, թե ինչ հաճույք ստացա կարդալուց։ Կարելի է այսպես ասած վիքիֆիկացնել՝ ենթավերնագրերն առանձնացնելով երկու կողմից ==... ==  և ===... === նշաններով։ Այլ առումներով անբասիր հոդված է։ --Lilit Gabyan 06:27, 2 Ապրիլի 2010 (UTC)
Կաղապարի քննարկում:Տեղեկաքարտ եկեղեցի

message: Առաջի հիշատակություն փոխարեն գրել Առաջին հիշատակություն --- Momikvardanyan 22:15, 17 Ապրիլի 2010 (UTC)

message: Barev, in this template i am missing the displaying of the coordinates of the article via geohack.php generated by the template coord. Maybe someone could add this, to have a convinient way to access maps. Shorhakalutjun, --Aschroet (քննարկում) 20:49, 12 Նոյեմբերի 2014 (UTC)
thread_title:  Geopos via geohack.php
Կաղապարի քննարկում:Տեղեկաքարտ Ֆուտբոլային ակումբ

message: Ստադիոն բառը պետք է փոխարինել մարզադաշտով, ես սկսեցի ակումբների էջերում մեխանիկորեն փոխել ու հասկացա որ վերացնում եմ ամբողջ տողը, ետ շրջել եմ, իսկ այստեղ չեմ ուզում ինչ որ բան խառնել` առանց հասկանալու: --Grigor Stamboltsyan 03:23, 18 Ապրիլի 2010 (UTC)
replies: text: Համաձայն եմ և արված է։ - Ֆետայի 04:51, 18 Ապրիլի 2010 (UTC)
replies: text: :Գերազանց է: Շնորհակալություններ, Chaojoker 07:15, 18 Ապրիլի 2010 (UTC)
thread_title: Մարզադաշտ
Վիքիպեդիայի քննարկում:Ադմինիստրատորների տեղեկատախտակ

message: Ըստ Ժամանակակից հայոց լեզվի բացատրական բառարանի ( Հայկական ՍՍՀ Գիտությունների ակադեմիայի Հր.Աճառյանի անվան Լեզվի ինստիտուտ Երևան 1971թ., Հատոր երրորդ Կ-Մ, էջ 25 ձախ սյունակի վերին հինգերորդ պարբերություն)
 ԿԱՄԱՅԱԿԱՆ - ա.ս.1. առանց մեկին լսելու կամ նրա կարծիքը հաշվի առնելու, առանց թույլտվության, հակառակ օրենքի, քնահաճ, ինքնագլուխ, օր. Մի երկրում ուր ամեն դատ կատարվում էր բերանացի կամայական կերպով , դատավորը մատչելի չէր ամենին (Րաֆֆի); 2. իր կամքով կամավոր կերպով կատարվող, ոչնչով չսահմանափակվող , ինքնակամ. օր. Իր բռնած կամայական կարգով դժգոհություն հարուցած է թաղին մեջ։ (Երվանդ Օտյան )։ 3. Որևէ բանի անհրաժեշտությունից չբխող, անհիմն, փաստարկից զուրկ օր. Չորս լծորդությանց շարքն էլ կամայական չէ։ (ԱՃ)  --Lilit Gabyan 08:13, 22 Ապրիլի 2010 (UTC)
thread_title: Սխալ օգտագործված բառի փոփոխության հիմնավորում
Քննարկում:Բարենորոգումների մայիսյան ծրագիր

message: 1985? --Vacio 12։58, 24 Ապրիլի 2010 (UTC)
replies: text: Միանգամայն ճիշտ ես։ Բնականաբար 1895 պետք է լիներ։--beko 13:08, 24 Ապրիլի 2010 (UTC)
thread_title:  Թվական
Քննարկում:Սաուդյան Արաբիայի վարչական բաժանում

message: Քարտեզում նշված թվերին նայելով հնարավոր չէ իմանալ որ մարզը որտեղ է գտնվում: Ես չգիտեմ ինչպես են խմբագրում PNG ֆայլերը, և նույնիսկ չգիտեմ հնարավոր է դա թե ոչ:--Grigor Stamboltsyan 01:04, 26 Ապրիլի 2010 (UTC)
thread_title: Քիչ ինֆորմատիվ քարտեզ
Քննարկում:Ակնարկ (այլ կիրառումներ)

message: Կատարվել է կաղապարների փոփոխություն 
«Բազմանշանակություն»  դեպի «Բազմիմաստ»  կա նաև կաղապար «Այլ կիրառումներ»։
«Բազմանշանակ» դեպի «Բազմիմաստություն»
Բազմիմաստության փարատման էջ ունեցող հոդվածներում կատարվել են չնչին կառուցվածքային փոփոխություններ։ Բազմիմաստության փարատման հետագա գործողության համար համառոտ տես ստորև 
# Կաղապար «{{Բազմիմաստ}}» կամ կաղապար «{{Այլ կիրառումներ}}» դրվում են միայն բազմիմաստ բառերի հիմնական կամ առաջին անունով հոդվածներում՝ «Բազմիմաստ», երբ փարատվում է բազմիմաստությունը և «Այլ կիրառումներ», երբ խոսքը գնում է ոչ թե այլ իմաստների, այլ Այլ կիրառումների' մասին  և երկու կաղապարներն էլ ունեն [[Կատեգորիա:Բազմիմաստ բառեր']] (կատեգորիան դրվում է ավտոմատ) և կաղապարի միջոցով հայտնվում է Բառ/Անուն (այլ կիրառումներ)  կարմիր/դատարկ էջանունը։, որի մեջ էլ պետք է դնել իմաստների և կիրառումների ցանկը։ 
# Կաղապար «{{Բազմիմաստություն}}»  դրվում է միայն Բառ/Անուն (այլ կիրառումներ)  կամ բազմիմաստության փարատման էջում և ունի [[Կատեգորիա:Բազմիմաստ բառեր]]  և [[Կատեգորիա:Բազմիմաստության փարատում]] (կատեգորիաները դրվում են ավտոմատ)
# Այլ իմաստով կամ այլ կիրառումով հոդվածի նոր վերնագիրը գրվում է «Անուն/բառ (այլ կիրառման կամ իմաստային ոլորտի անունը)»  և մյուս կատեգորիաներից բացի պետք է ունենա նաև [[Կատեգորիա:Բազմիմաստ բառեր]] որը պետք է ավելացնել ձեռքով։
#. Այլ իմաստով կամ այլ կիրառման  հոդվածի էջում դրվում է  {{Տես նաև|Բառ/Անուն (այլ կիրառումներ)}} հղումը դեպի բազմիմաստության փարատման կամ այլ կիրառումների էջը։  --Lilit Gabyan 11:28, 11 Մայիսի 2010 (UTC)
thread_title:  Բազմիմաստության փարատում
Քննարկում:Աբական (այլ կիրառումներ)

message: Կատարվել է կաղապարների փոփոխություն. 
«Բազմանշանակություն»  դեպի «Բազմիմաստ»  կա նաև կաղապար «Այլ կիրառումներ»։
«Բազմանշանակ» դեպի «Բազմիմաստություն»
Բազմիմաստության փարատման էջ ունեցող հոդվածներում կատարվել են չնչին կառուցվածքային փոփոխություններ։ Բազմիմաստության փարատման հետագա գործողության համար համառոտ տես ստորև 
# Կաղապար «{{Բազմիմաստ}}» կամ կաղապար «{{Այլ կիրառումներ}}» դրվում են միայն բազմիմաստ բառերի հիմնական կամ առաջին անունով հոդվածներում՝ «Բազմիմաստ», երբ փարատվում է բազմիմաստությունը և «Այլ կիրառումներ», երբ խոսքը գնում է ոչ թե այլ իմաստների, այլ Այլ կիրառումների' մասին  և երկու կաղապարներն էլ ունեն [[Կատեգորիա:Բազմիմաստ բառեր']] (կատեգորիան դրվում է ավտոմատ) և կաղապարի միջոցով հայտնվում է Բառ/Անուն (այլ կիրառումներ)  կարմիր/դատարկ էջանունը։, որի մեջ էլ պետք է դնել իմաստների և կիրառումների ցանկը։ 
# Կաղապար «{{Բազմիմաստություն}}»  դրվում է միայն Բառ/Անուն (այլ կիրառումներ)  կամ բազմիմաստության փարատման էջում և ունի [[Կատեգորիա:Բազմիմաստ բառեր]]  և [[Կատեգորիա:Բազմիմաստության փարատում]] (կատեգորիաները դրվում են ավտոմատ)
# Այլ իմաստով կամ այլ կիրառումով հոդվածի նոր վերնագիրը գրվում է «Անուն/բառ (այլ կիրառման կամ իմաստային ոլորտի անունը)»  և մյուս կատեգորիաներից բացի պետք է ունենա նաև [[Կատեգորիա:Բազմիմաստ բառեր]] որը պետք է ավելացնել ձեռքով։
# Այլ իմաստով կամ այլ կիրառման  հոդվածի էջում դրվում է  {{Տես նաև|Բառ/Անուն (այլ կիրառումներ)}} հղումը դեպի բազմիմաստության փարատման կամ այլ կիրառումների էջը։ --Lilit Gabyan 11:34, 11 Մայիսի 2010 (UTC)
thread_title:  Բազմիմաստության փարատում